b'\n_START_ARTICLE_\nMarguerite-Marie Alacoque\n_START_SECTION_\nEl\xc3\xa4m\xc3\xa4nvaiheita\n_START_PARAGRAPH_\nPyh\xc3\xa4n Marguerite-Marie syntyi 22. hein\xc3\xa4kuuta 1647. H\xc3\xa4n astui nunnaluostariin 25. toukokuuta 1671. Lopulliset valat h\xc3\xa4n vannoi marraskuussa 1672. H\xc3\xa4n alkoi n\xc3\xa4hd\xc3\xa4 n\xc3\xa4kyj\xc3\xa4 27. joulukuuta 1673 H\xc3\xa4n kuoli 43-vuotiaana 17. lokakuuta 1690_NEWLINE_Pyh\xc3\xa4 Margueriten vanhemmat olivat Claude Alacoque ja Philiberte Lamyn. Tyt\xc3\xb6n ollessa 8-vuotias h\xc3\xa4nen is\xc3\xa4ns\xc3\xa4 kuoli ja h\xc3\xa4net l\xc3\xa4hetettiin klarissalaisten kouluun. Kun h\xc3\xa4n oli ottanut vastaan ensikommuunion 9-vuotiaana h\xc3\xa4n harjoitti salaa ankaraa ruumiillista kuritusta, mink\xc3\xa4 johdosta h\xc3\xa4n joutui halvaantuneena vuoteenomaksi nelj\xc3\xa4ksi vuodeksi. H\xc3\xa4n vannoi valan Neitsyt Marialle, ett\xc3\xa4 pyhitt\xc3\xa4isi itsens\xc3\xa4 hengelliselle el\xc3\xa4m\xc3\xa4lle. H\xc3\xa4n kielt\xc3\xa4ytyi avioliitosta ja astui s\xc3\xa4\xc3\xa4nt\xc3\xb6kunnan Ordo Visitationis Beatissimae Mariae Virginis nunnaluostariin Paray-le-Monialissa vuonna 1671. 20-vuotiaasta eteenp\xc3\xa4in h\xc3\xa4n n\xc3\xa4ki ilmestyksi\xc3\xa4 Kristuksesta ja alkaen 27. joulukuuta 1673 h\xc3\xa4n n\xc3\xa4ki n\xc3\xa4kyj\xc3\xa4, joissa Jeesus kertoi valinneen h\xc3\xa4net levitt\xc3\xa4m\xc3\xa4\xc3\xa4n pyh\xc3\xa4n syd\xc3\xa4men hartautta, neuvoi h\xc3\xa4nt\xc3\xa4 esimerkiksi niin sanotusta yhdeks\xc3\xa4n perjantain hartaudesta ja pyysi, ett\xc3\xa4 pyh\xc3\xa4n syd\xc3\xa4nmen juhla otettaisiin k\xc3\xa4ytt\xc3\xb6\xc3\xb6n. Jeesuksen kerrotaan my\xc3\xb6s antaneen pyh\xc3\xa4lle Margueritelle niin sanotut kaksitoista lupausta niille, jotka kunnioittavat h\xc3\xa4nen pyh\xc3\xa4\xc3\xa4 syd\xc3\xa4nt\xc3\xa4\xc3\xa4n. Lopulta nainen sairastui ja kuoli 43-vuotiaana 22. hein\xc3\xa4kuuta 1647 Paray-le-Monialissa.'